Fred-René Buljo

Fred-René Buljo (født 1988) er en norsk samisk barnehagelærer,https://www.nrk.no/sapmi/en-av-fem-har-allerede-forhandsstemt-ved-sametingsvalget-2021-1.15638750 musiker, rapper, joiker og produsent. Han er kjent som medlem av gruppen KEiiNO, og før det som medlem i den norsk-samiske rapgruppen Duolva Duottar. Sistnevnte slo gjennom i Nord-Norge i 2007, og ble nasjonalt kjent året etter, da de nådde finalen i talentshowet Norske Talenter på TV 2.  

Siden Norske Talenter har Buljo turnert i Norden og Russland, og arbeidet som låtskriver og liveartist. I 2019 deltok han i norske Melodi Grand Prix som en del av gruppen KEiiNO og vant med låten «Spirit in the Sky». I tillegg til Buljo består KEiiNO av Alexandra Rotan og Tom Hugo. I 2021 deltok gruppen på nytt i Melodi Grand Prix, med låten «Monument». I 2022 var Buljo programleder for Sámi Grand Prix sammen med Alexandra Rotan.NRK 19. mars 2022. Disse deltar under Sámi Grand Prix 2022. Besøkt 9. april 2022.

Buljo har vært representant på Sametinget for partiet Árja, som vararepresentant fra 2013 til 2016 og sametingsrepresentant 2016–2017. Han medvirket ved utvikling av nye nasjonale læreplaner i musikkfaget i den norske grunnskolen på oppdrag av Utdanningsdirektoratet.

Han er sønn av musikeren Klemet Anders Buljo.

 Referanser 

 Eksterne lenker 


Kategori:Samiske rappere
Kategori:Samiske musikere
Kategori:Samiske politikere
Kategori:Norske musikere
Kategori:Árja-politikere
Kategori:Skal vi danse-deltakere